b'\n_START_ARTICLE_\nHavesnegl\n_START_SECTION_\nUdseende\n_START_PARAGRAPH_\nDen bliver her i landet 18\xe2\x80\x9321\xc2\xa0mm bred og 12-15 mm h\xc3\xb8j. Skallens udseende varierer b\xc3\xa5de med hensyn til farve og form. Oftest er den gullig eller r\xc3\xb8dlig med op til 5 spiralb\xc3\xa5nd eller helt uden b\xc3\xa5nd. Den ligner meget den n\xc3\xa6rt besl\xc3\xa6gtede lundsnegl, men den lidt st\xc3\xb8rre lundsnegl har i reglen brun mundingsrand p\xc3\xa5 skallen, mens den er hvid hos havesneglen.\n_START_SECTION_\nLevevis\n_START_PARAGRAPH_\nHavesneglen lever af b\xc3\xa5de friske og r\xc3\xa5dnende planter. Parringen foreg\xc3\xa5r is\xc3\xa6r i maj-juni. Omkring 20-30 \xc3\xa6g l\xc3\xa6gges som regel i et lille gravet jordhul. Ungerne kommer frem efter cirka 20 dage. De unge dyr har en skal med tydelig navle._NEWLINE_Som mange andre snegle bev\xc3\xa6ger havesneglen sig ved at l\xc3\xa6gge et lag af slim, som den "maver" sig hen over ved at sp\xc3\xa6nde og l\xc3\xb8sne muskler i sin fod.'